קבוצת הכדורמים של רמת ישי החלה את עונת החורף שלה באימון בברכה ביקנעם עלית ומגרש כדורעף חופים נחנך השבוע בחטיבת הביניים היובל ברמת ישי. לא החורף יעצור את הספורטאים של רמת ישי.
זו השנה השנייה ברציפות שבמתנ”ס רמת ישי והמתנ”ס יקנעם עלית משתפים פעולה ומאפשרים לליוויתנים להתאמן בבריכה המחוממת. קבוצת הכדור מים ליוויתני רמת ישי הפועלת בחסות המת”נס ביישוב והמועצה המקומית, החלה בשבוע שעבר את אימוני עונת החורף בבריכת השחייה המקורה ביקנעם עלית. כל שחקני הקבוצה שהתאמנו בקיץ ברמת ישי ממשיכים לאימוני החורף. הקבוצה תקיים בחודשיים הקרובים משחקים ותשתתף בטורניר.
לוויתני רמת ישי באימון חורף בברכה ביקנעם עלית. צילום דוברות רמת ישי.
בארבעת החודשים האחרונים התאמנה הקבוצה בבריכה ברמת ישי תוך שהיא נהנית מציוד חדיש דוגמת שערים חדשים וציוד אימון שנרכשו בסיוע המועצה.
במקביל נחנך השבוע מגרש כדורעף חופים בחטיבת הביניים היובל ברמת ישי. המגרש הוקם מכספי המועצה במסגרת פעילות המועצה לקידום הספורט הישוב. לטובת הקמת המגרש הוכשר שטח בחצר בית ספר והובא חול ים מיוחד. בנוסף למגרשי הכדורעף ולמגרש הספורט המקורה ובו סלים ושערי כדורגל, מוצבים בחצר בית הספר שולחנות טניס השולחן (פינג פונג), כל אלה מאפשרים מגוון פעילויות לתלמידי בית הספר כך שגם בהפסקות התלמידים עוסקים בפעילות ספורטיבית בתחומים שונים. ענף הכדורעף והכדורשת תפסו תאוצה בישוב ולפני שנתיים הוקמה קבוצת כדורשת נשים.
כדורעך חופים בלב רמת ישי. צילום דוברות רמת ישי.